Η **Κυβέρνηση των Ηνωμένων Πολιτειών της Αμερικής** (αγγλικά: *Federal Government of The United States of America*) είναι η ομοσπονδιακή εθνική κυβέρνηση της δημοκρατίας των πενήντα πολιτειών που αποτελούν τις Ηνωμένες Πολιτείες, καθώς και της περιοχής της πρωτεύουσας, όπως και πολλών άλλων περιοχών. 

Η ομοσπονδιακή κυβέρνηση αποτελείται από τρεις διακριτούς κλάδους: το *νομοθετικό*, τον *εκτελεστικό* και τον *δικαστικό*, των οποίων οι αρμοδιότητες έχουν ανατεθεί από το Σύνταγμα των ΗΠΑ στο Κογκρέσο, τον Πρόεδρο και τα ομοσπονδιακά δικαστήρια, συμπεριλαμβανομένου του Ανωτάτου Δικαστηρίου, αντίστοιχα. Οι εξουσίες και τα καθήκοντα των κλάδων αυτών ορίζεται περαιτέρω από τις πράξεις του Κογκρέσου, συμπεριλαμβανομένης της δημιουργίας των εκτελεστικών υπηρεσιών και των δικαστηρίων υπό το Ανώτατο Δικαστήριο.

Το πλήρες όνομα της δημοκρατίας είναι «Οι Ηνωμένες Πολιτείες της Αμερικής» (The United States of America). Κανένα άλλο όνομα δεν εμφανίζεται στο Σύνταγμα, και αυτό είναι το όνομα που εμφανίζεται στα νομίσματα, σε συνθήκες, καθώς και σε δικαστικές υποθέσεις στις οποίες είναι συμβαλλόμενο μέρος (π.χ. *Charles T. Schenck v. United States*). Ο όρος «κυβέρνηση των Ηνωμένων Πολιτειών της Αμερικής» ή «κυβέρνηση των Ηνωμένων Πολιτειών» χρησιμοποιείται συχνά σε επίσημα έγγραφα για να φανερώνει πως εκπροσωπεί την ομοσπονδιακή κυβέρνηση ως διακριτή από άλλους συλλογικούς φορείς του κράτους. Σε μια φιλική κουβέντα ή εγγράφως, ο όρος "Ομοσπονδιακή Κυβέρνηση» χρησιμοποιείται συχνά, όπως και ο όρος «εθνική κυβέρνηση» χρησιμοποιείται μερικές φορές. Οι όροι «ομοσπονδιακή» και «εθνική» σε ονομασίες κυβερνητικών υπηρεσιών ή στο πρόγραμμα της κυβέρνησης, γενικώς δείχνουν πως έχουν σχέση με την ομοσπονδιακή κυβέρνηση (π.χ. Ομοσπονδιακό Γραφείο Ερευνών, Εθνική Υπηρεσία Ωκεανών και Ατμόσφαιρας, κλπ.). 

Επειδή η έδρα της κυβέρνησης βρίσκεται στην Ουάσινγκτον, Π.Κ. ο όρος «Ουάσινγκτον» χρησιμοποιείται συνήθως ως συνώνυμο για την ομοσπονδιακή κυβέρνηση.

Νομοθετικός κλάδος
------------------

Κύριο λήμμα: Κογκρέσο των Ηνωμένων Πολιτειών
### Κογκρέσο

Το έμβλημα του Κογκρέσου των ΗΠΑ. 
Η νομοθετική εξουσία της ομοσπονδιακής κυβέρνησης των Ηνωμένων Πολιτειών, ασκείται μέσω του Κογκρέσου των Ηνωμένων Πολιτειών, όπως ορίζει το Άρθρο Ι του Συντάγματος των Ηνωμένων Πολιτειών. Το Κογκρέσο είναι διθάλαμο νομοθετικό σώμα το οποίο αποτελείται από δύο σώματα: Βουλή των Αντιπροσώπων (*κάτω βουλή*) και Γερουσία (*άνω βουλή*). Το Κογκρέσο, συνεδριάζει στο Καπιτώλιο των Ηνωμένων Πολιτειών. 

Συνολικά το Κογκρέσο, αποτελείται από 535 ψηφίζοντα μέλη. 

#### Βουλή των Αντιπροσώπων

Η Βουλή των Αντιπροσώπων των Ηνωμένων Πολιτειών, διαθέτει 435 ψηφίζοντα μέλη, τα οποία υπηρετούν διετείς θητείες με δυνατότητα (απεριόριστης) επανεκλογής. Κάθε μέλος (βουλευτής) της Βουλής των Αντιπροσώπων, αντιπροσωπεύει μία από τις 435 μονοεδρικές εκλογικές περιφέρειες (*Κογκρεσιακές περιφέρειες*) ανά πολιτεία, και το πλήθος τους διαμορφώνεται σύμφωνα με το πληθυσμό της κάθε πολιτείας. Κάθε *«κογκρεσιακή περιφέρεια»* αντιπροσωπεύει συνολικά κατά μέσο όρο 761.169 κατοίκους (σύμφωνα με την απογραφή του 2020).

Για να εκλεγεί κάποιο άτομο στην Βουλή των Αντιπροσώπων, πρέπει να είναι τουλάχιστον 25 ετών, να είναι πολίτης των ΗΠΑ για τουλάχιστον 7 χρόνια, και να διαμένει στην πολιτεία που επιθυμεί να εκλεγεί.

#### Γερουσία

Η Γερουσία των Ηνωμένων Πολιτειών, διαθέτει 100 μέλη, τα οποία υπηρετούν εξαετείς θητείες με δυνατότητα (απεριόριστης επανεκλογής). Σε καθεμιά από τις πενήντα πολιτείες, εκλέγονται δύο γερουσιαστές, οι οποίοι αντιπροσωπεύουν στο Κογκρέσο, συνολικά την πολιτεία τους σε αυτό. Τα 100 μέλη της Γερουσίας, χωρίζονται σε 3 ισομερείς τάξεις (των 33 ή 34 γερουσιαστών). Κάθε δύο χρόνια, περίπου το 1/3 (κάθε τάξη) υπόκειται σε εκλογές, από τις οποίες δεν επηρεάζονται τα υπόλοιπα 2/3.

Για να εκλεγεί κάποιο άτομο στην Γερουσία, πρέπει να είναι τουλάχιστον 30 ετών, να είναι πολίτης των ΗΠΑ για τουλάχιστον 9 χρόνια, και να διαμένει στην πολιτεία που επιθυμεί να εκλεγεί.

#### Ομοσπονδιακές υπηρεσίες του Κογκρέσου

* Γραφείο Προϋπολογισμού του Κογκρέσου (CBO)
* Υπηρεσία Λογοδοσίας της Κυβέρνησης (GAO)
* Κυβερνητικό Γραφείο Εκδόσεων (USGPO)
* Γραφείο Συμμόρφωσης και Εργασιακών Δικαιωμάτων του Κογκρέσου (OCWR)
* Αστυνομία του Καπιτωλίου (USCP)
* Αρχιτέκτονας του Καπιτωλίου (AOC)
* Βιβλιοθήκη του Κογκρέσου (LOC)
* Υπηρεσία Ερευνών του Κογκρέσου (CRS)

Εκτελεστικός κλάδος
-------------------

Το έμβλημα του Προέδρου των ΗΠΑ. 
Η εκτελεστική εξουσία της ομοσπονδιακής κυβέρνησης των Ηνωμένων Πολιτειών, ορίζεται από το Άρθρο ΙΙ του Συντάγματος των Ηνωμένων Πολιτειών. Επικεφαλής του εκτελεστικού κλάδου, είναι ο Πρόεδρος των Ηνωμένων Πολιτειών, ο οποίος είναι αρχηγός του κράτους, επικεφαλής της κυβέρνησης και ανώτατος διοικητής των ενόπλων δυνάμεων της χώρας. 

### Πρόεδρος

Κύριο λήμμα: Πρόεδρος των Ηνωμένων ΠολιτειώνΔείτε επίσης: Εκτελεστικό Γραφείο του Προέδρου των Ηνωμένων Πολιτειών
### Αντιπρόεδρος

Κύριο λήμμα: Αντιπρόεδρος των ΗΠΑ
### Εκτελεστικά τμήματα και υπηρεσίες

Δείτε επίσης: Γραφείο του Λευκού Οίκου
#### Υπουργεία

Δείτε επίσης: Υπουργικό Συμβούλιο των Ηνωμένων Πολιτειών

Κατάλογος των Υπουργείων των Ηνωμένων Πολιτειών| Έμβλημα | Υπουργείο | Δημιουργία | Προυπολογισμός ($) | Επικεφαλής |
| --- | --- | --- | --- | --- |
|  | **Υπουργείο Εξωτερικών** | 1789 | $52.50 δισ.  | *Άντονι Μπλίνκεν**Υπουργός Εξωτερικών* |
|  | **Υπουργείο Οικονομικών** | 1789 | $20.0 δισ.  | *Τζάνετ Γέλεν**Υπουργός Οικονομικών* |
|  | **Υπουργείο Άμυνας** | 1947 | $773.0 δισ. | *Λόιντ ΌστινΥπουργός Άμυνας* |
|  | **Υπουργείο Δικαιοσύνης** | 1870 | $33.2 δισ.  | *Μέρικ Γκάρλαντ**Γενικός Εισαγγελέας* |
|  | **Υπουργείο Εσωτερικών** | 1849 | $21.55 δισ.  | *Ντεμπ Χάαλαντ**Υπουργός Εσωτερικών* |
|  | **Υπουργείο Γεωργίας** | 1862 | $151.0 δισ.  | *Τομ ΒίλσακΥπουργός Γεωργίας* |
|  | **Υπουργείο Εμπορίου** | 1903 | $7.89 δισ.  | *Τζίνα ΡαϊμόντοΥπουργός Εμπορίου* |
|  | **Υπουργείο Εργασίας** | 1913 | $41.7 δισ.  | *Μάρτι Γουόλς**Υπουργός Εργασίας* |
|  | **Υπουργείο Υγείας και Κοινωνικών Υπηρεσιών** | 1953 | $1.63 τρις.  | *Χαβιέρ Μπεσέρα**Υπουργός Υγείας* |
|  | **Υπουργείο Στέγασης και Αστικής Ανάπτυξης** | 1965 | $60.3 δισ.  | *Μάρσια Φατζ**Υπουργός Στέγασης* |
|  | **Υπουργείο Μεταφορών** | 1967 | $89.0 δισ.  | *Πιτ ΜπούτιτζεζΥπουργός Μεταφορών* |
|  | **Υπουργείο Ενέργειας** | 1977 | $35.4 δισ.  | *Τζένιφερ Γκράνχολμ**Υπουργός Ενέργειας* |
|  | **Υπουργείο Παιδείας** | 1979 | $72.3 δισ.  | *Μιγκέλ ΚαρντόναΥπουργός Παιδείας* |
|  | **Υπουργείο Υποθέσεων Βετεράνων** | 1989 | $301.4 δισ.  | *Ντένις ΜακντόναΥπουργός Υποθέσεων Βετεράνων* |
|  | **Υπουργείο Εσωτερικής Ασφάλειας** | 2002 | $75.88 δισ.  | *Αλεχάντρο ΜαγιόρκαςΥπουργός Εσωτερικής Ασφάλειας* |

#### Σημαντικές ανεξάρτητες υπηρεσίες

* Amtrack (NRPC)
* Κεντρική Υπηρεσία Πληροφοριών (CIA)
* Επιτροπή Διαπραγμάτευσης Συμβάσεων Μελλοντικής Εκπλήρωσης Εμπορευμάτων (CFTC)
* Γραφείο Οικονομικής Προστασίας Καταναλωτών (CFPB)
* Υπηρεσία Προστασίας του Περιβάλλοντος (EPA)
* Ομοσπονδιακή Επιτροπή Επικοινωνιών (FCC)
* Ομοσπονδιακός Οργανισμός Ασφάλισης Καταθέσεων (FDIC)
* Ομοσπονδιακή Επιτροπή Εκλογών (FEC)
* Ομοσπονδιακή Ρυθμιστική Επιτροπή Ενέργειας (FERC)
* Ομοσπονδιακή Επιτροπή Ναυτιλίας (FMC)
* Ομοσπονδιακή Τράπεζα των Ηνωμένων Πολιτειών (The Fed)
* Ομοσπονδιακή Επιτροπή Εμπορίου (FTC)
* Διεύθυνση Γενικών Υπηρεσιών (GSA)
* Επιτροπή Διεθνούς Εμπορίου (USITC)
* Διοίκηση Εθνικών Αρχείων και Τεκμηρίων (NARA)
* Εθνική Υπηρεσία Αεροναυπηγικής και Διαστήματος (NASA)
* Εθνικό Ίδρυμα Επιστημών (NSF)
* Εθνικό Συμβούλιο Ασφάλειας Μεταφορών (NTSB)
* Ρυθμιστική Επιτροπή Πυρηνικών (NRC)
* Επιτροπή Κεφαλαιαγοράς (SEC)
* Υπηρεσία Μικρών Επιχειρήσεων (SBA)
* Υπηρεσία Κοινωνικών Ασφαλίσεων (SSA)
* Ταχυδρομική Υπηρεσία των Ηνωμένων Πολιτειών (USPS)
* Υπηρεσία Διεθνούς Ανάπτυξης (USAID)

Δικαστικός κλάδος
-----------------

Το έμβλημα του Ανωτάτου Δικαστηρίου των ΗΠΑ. 
Η δικαστική εξουσία της ομοσπονδιακής κυβέρνησης των Ηνωμένων Πολιτειών, ορίζεται από το Άρθρο ΙΙΙ του Συντάγματος των Ηνωμένων Πολιτειών. Το δικαστικό σώμα, ερμηνεύει, επεξηγεί και εφαρμόζει τους νόμους (ομοσπονδιακούς και πολιτειακούς) των Ηνωμένων Πολιτειών. 

Η εξουσία του δικαστικού κλάδου, επιβεβαιώθηκε με την απόφαση-ορόσημο του Ανωτάτου Δικαστηρίου των Ηνωμένων Πολιτειών *Marbury v. Madison* (1803).

### Ομοσπονδιακή δικαιοσύνη

Η ομοσπονδιακή δικαιοσύνη, εφαρμόζεται κυρίως μέσω των *ομοσπονδιακών δικαστηρίων και των ομοσπονδιακών εφετείων*. Οι ομοσπονδιακοί νόμοι, υπερέχουν από τους πολιτειακούς και τους τοπικούς νόμους και κανονισμούς.

Το ανώτατο όργανο της ομοσπονδιακής δικαιοσύνης των Ηνωμένων Πολιτειών, σύμφωνα με το Άρθρο ΙΙΙ §1 του Συντάγματος, είναι το Ανώτατο Δικαστήριο των Ηνωμένων Πολιτειών (SCOTUS), το οποίο έχει 9 μόνιμα και ισόβια μέλη, τα οποία προτείνονται από τον Πρόεδρο των Ηνωμένων Πολιτειών και διορίζονται από την Γερουσία των Ηνωμένων Πολιτειών.

Το Κογκρέσο των Ηνωμένων Πολιτειών, εξουσιοδοτείται από το Σύνταγμα, να ιδρύει (κατώτερα) ομοσπονδιακά δικαστήρια όταν κρίνεται αναγκαίο. Με παρόμοιο τρόπο, οι ομοσπονδιακοί δικαστές και εφέτες, προτείνονται από τον Πρόεδρο και διορίζονται από την Γερουσία.

#### Ομοσπονδιακές υπηρεσίες

* Δικαστική Αστυνομία του Ανωτάτου Δικαστηρίου
	+ Αστυνομία του Ανωτάτου Δικαστηρίου
* Διοικητικό Γραφείο των Ομοσπονδιακών Δικαστηρίων (AO)
* Επιτροπή Καταδικών των Ηνωμένων Πολιτειών (USSC)

Ετήσιος προϋπολογισμός
----------------------

Δείτε ακόμα
-----------

* Υπουργικό Συμβούλιο των Ηνωμένων Πολιτειών
* Υπουργικό Συμβούλιο του Τζο Μπάιντεν
* Πρόεδρος των Ηνωμένων Πολιτειών
* Γραφείο του Λευκού Οίκου
* Εκτελεστικό Γραφείο του Προέδρου των Ηνωμένων Πολιτειών

Παραπομπές
----------

1. ↑  Wood, Gordon S. (1998). The creation of the American Republic, 1776–1787. Gordon S. Wood, Institute of Early American History and Culture (Williamsburg, Va.). p. 208. ISBN 0-8078-2422-4.
2. ↑  Bureau, US Census. «2020 Census Apportionment Results Delivered to the President». *Census.gov* (στα Αγγλικά). Ανακτήθηκε στις 22 Οκτωβρίου 2022.
3. ↑  «Constitutional Qualifications | US House of Representatives: History, Art & Archives». *history.house.gov* (στα Αγγλικά). Ανακτήθηκε στις 22 Οκτωβρίου 2022.
4. ↑  «United States Senate | Definition, History, & Facts | Britannica». *www.britannica.com* (στα Αγγλικά). Ανακτήθηκε στις 22 Οκτωβρίου 2022.
5. ↑
6. ↑  «Branches of the U.S. Government | USAGov». *www.usa.gov* (στα Αγγλικά). Ανακτήθηκε στις 22 Οκτωβρίου 2022.
7. ↑  «Marbury v. Madison, 5 U.S. 137 (1803)». *Justia Law* (στα Αγγλικά). Ανακτήθηκε στις 22 Οκτωβρίου 2022.
8. ↑  «Bona Law - Antitrust & Competition | Legal Resources». *www.bonalaw.com*. Ανακτήθηκε στις 22 Οκτωβρίου 2022.
9. ↑  «Supreme Court of the United States». *Ballotpedia* (στα Αγγλικά). Ανακτήθηκε στις 22 Οκτωβρίου 2022.
10. ↑  Άρθρο ΙΙΙ, §2, Σ.

Εξωτερικοί σύνδεσμοι
--------------------

* Επίσημη ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2008000835
* ISNI: 0000 0004 0577 3344
* GND: 2027858-5
* MusicBrainz: 31ca0997-e88a-45ab-80dd-a4bcf6b4ca5a

 |

 |